मंथन न्यूज़ नेटवर्क : उत्तर प्रदेश के मुख्यमंत्री योगी आदित्यनाथ के पिता आनंद सिंह बिष्ट की अचानक तबीयत बिगड़ने की वजह से उन्हें देहरादून के जॉली ग्रांट अस्पताल में भर्ती कराया गया है, जहाँ पर डॉक्टरों की देखरेख में उनका इलाज चल रहा है. शुरुआती जानकारी के मुताबिक योगी के पिता आनंद सिंह बिष्ट को डिहाइड्रेशन की शिकायत के बाद अस्पताल में भर्ती कराया गया है. सीएम योगी के छोटे भाई महेंद्र सिंह ने बताया है कि सोमवार सुबह अचानक तबीयत खराब हो गई। पहले पौड़ी में ही कुछ डॉक्टरों को दिखाया गया, लेकिन जब हालत ज्यादा बिगड़ने लगी तो उन्हें देहरादून के जॉलीग्रांट अस्पताल में भर्ती करवाया गया। जहां इमरजेंसी में इलाज चल रहा है।